โคราช เกษตรกรผู้ปลูกข้าวหายเครียด หลังพาณิชย์ลงพื้นที่แจงมาตรการเยียวยาข้าวเสียหายจากน้ำท่วม
นายศารุมภ์ โหม่งสูงเนิน พาณิชย์?จังหวัด?นครราชสีมา? ออกติดตามสถานการณ์ราคาข้าวเปลือกนาปี ปีการผลิต 2564/65 ณ ตำบลกระเบื้องใหญ่ ตำบลสัมฤทธิ์ ตำบลกระชอน อำเภอพิมาย พบว่าพื้นที่ส่วนใหญ่ประสบอุทกภัย ผลผลิตข้าวที่ออกสู่ตลาดช่วงนี้เป็นข้าวหอมมะลิพันธุ์ กข.15 ส่วนพันธุ์หอมมะลิ 105 จะเริ่มเก็บเกี่ยวและออกสู่ตลาด  ตั้งแต่วันที่ 10 พฤศจิกายน 2564 เป็นต้นไป คาดว่าจะเก็บเกี่ยวเสร็จสิ้นไม่เกินกลางเดือนธันวาคม 2564สำหรับราคารับซื้อข้าวหอมมะลิ วันนี้ที่ความชื้น 15.0-15.9 ตันละ 9,800 บาท ช่วงนี้ผลผลิตข้าวได้รับผลกระทบจากอุทกภัย ทำให้ข้าวลีบและมีความชื้นสูง ความชื้นประมาณ 27.0-27.9 โดยมีราคาอยู่ที่ตันละ 8,000 บาท บางส่วนเก็บเกี่ยวหนีน้ำ ทำให้คุณภาพข้าวค่อนข้างต่ำอย่างไรก็ตาม ได้ชี้แจงให้เกษตรกรได้รับทราบการช่วยเหลือของรัฐบาลจากโครงการประกันรายได้ ซึ่งเริ่มดำเนินการแล้ว จะทำให้เกษตรกรได้รับการช่วยเหลือเพิ่มรายได้และได้รับการชดเชยจากการประสบภัยในครั้งนี้ด้วยนายศารุมภ์ โหม่งสูงเนิน พาณิชย์จังหวัดนครราชสีมา กล่าวว่า การลงพื้นที่ชี้แจงทำความเข้าใขกับเกษตรกรผู้ปลูกข้าวในพื้นที่อำเภอพิมายในครั้งนี้ เพื่อคลายกังวลและสร้างความมั่นใจให้กับเกษตรกรว่า ทางภาครัฐได้มีนโยบายในการให้ความช่วยเหลือเกษตรกรทุกหลายที่ประสบกับภัยน้ำท่วมอย่างแน่นอนกรมการค้าภายใน โดยคณะอนุกรรมการกำกับดูแลและกำหนดเกณฑ์กลางอ้างอิงโครงการประกันรายได้เกษตรกรผู้ปลูกข้าว ได้มีการพิจารณาเกี่ยวกับหลักเกณฑ์และรายละเอียดการจ่ายชดเชยตามโครงการประกันรายได้ข้าว ปีการผลิต 2564/65 โดยมีมติให้ชดเชยส่วนต่างงวดที่ 1 ให้กับเกษตรกรผู้ปลูกข้าวที่เก็บเกี่ยวก่อนวันที่ 15 ตุลาคม 2564  จำนวน 5 ชนิด ได้แก่ ข้าวเปลือกหอมมะลิ ข้าวเปลือกหอมมะลินอกพื้นที่ ข้าวเปลือกหอมปทุมธานี ข้าวเปลือกเจ้าและข้าวเปลือกเหนียวราคาเกณฑ์กลางอ้างอิง ได้ใช้ราคาเฉลี่ยย้อนหลังระหว่างวันที่ 5-14 ตุลาคม 2564  และต้องจ่ายส่วนต่าง ได้แก่ ข้าวเปลือกหอมมะลิ ราคา 10,864.23 บาทต่อตัน ชดเชยตันละ 4,135.77 บาท ข้าวเปลือกหอมมะลินอกพื้นที่ ราคา 10,407.75 บาทต่อตัน ชดเชยตันละ 3,595.25 บาท ข้าวเปลือกหอมปทุมธานี ราคา 9,947.87 บาทต่อตัน ชดเชยตันละ  1,052.13 บาท ข้าวเปลือกเจ้า ราคา 8,065.38 บาทต่อตัน ชดเชยตันละ 1,934.62 บาท  และข้าวเปลือกเหนียว ราคา 7,662.53 บาทต่อตัน ชดเชยตันละ 4,337.47 บาทเกษตรกรจะได้รับเงินส่วนต่างสำหรับงวดที่ 1 สูงสุด ข้าวเปลือกหอมมะลิ  57,900.78 บาท ข้าวเปลือกหอมมะลินอกพื้นที่ 57,524 บาท ข้าวเปลือกหอมปทุมธานี  26,303.25 บาท ข้าวเปลือกเจ้า 58,038.6 บาท และข้าวเปลือกเหนียว  69,399.52  บาท สำหรับในพื้นที่จังหวัดนครราชสีมา มีเกษตรขึ้นทะเบียนพื้นที่ปลูกข้าวหอมมะลิ  จำนวน 2,978,393 ไร่ คาดว่าจะเสียหายจากภาวะอุทกภัย จำนวน 598,761 ไร่ หรือคิดเป็นร้อยละ 20